El Castell d'Alaquàs renova la seua pàgina web
26/11/2008

# El Castell d'Alaquàs renova la seua pàgina web

*   26/11/2008
*   [Imprimir](#)
*   Compartir
*    https://www.alaquas.org/documento.asp?id\_do=11097

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F11097%2F0&title=Ajuntament%20d%27Alaqu%C3%A0s.%20Premsa.El%20Castell%20d%27Alaqu%C3%A0s%20renova%20la%20seua%20p%C3%A0gina%20web)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/11097/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2008/2/11097/26112008novawebcastell_Form_4.jpg)](https://www.alaquas.org/ficheros/documentos/2008/2/11097/26112008novawebcastell_Form_10.jpg "<a href='https://www.alaquas.org/ficheros/documentos/2008/2/11097/26112008novawebcastell_Form_10.jpg' target=_blank><i class='fa fa-external-link' aria-hidden='true'></i>.El Castell d'Alaquàs renova la seua pàgina web</a>")

Els visitants podran gaudir de visites virtuals i sol·licitar hora per descobrir el Castell a la direcció www.castell.alaquas.org

El Castell d'Alaquàs ha posat hui en funcionament una nova pàgina web més moderna, dinàmica i de fàcil maneig on els visitants podran a partir d'ara obtenir una informació molt més extensa sobre el monument insígnia de la ciutat, conèixer la seua història, veure imatges, vídeos i estar plenament informats sobre els esdeveniments que es realitzen a aquesta construcció centenària.

Una de les novetats més importants és la part destinada a la visita virtual perquè, amb un cop de ratolí, el visitant pot accedir als quatre nivells en què està dividit el Castell, veure fotografies detallades i un mapa transversal que indica en quina part està cada estància i per a què és sovint utilitzada.

A més a més, a partir d'ara, es poden sol·licitar les visites guiades a través de la mateixa pàgina, ja que el Castell organitza recorreguts a través del monument per a tots aquells que vulguen conèixer de més a prop aquest valuós vestigi de l'arquitectura civil de l'Horta.

El Castell d'Alaquàs comença amb aquesta pàgina web una nova etapa amb l'objectiu de ser més accessible per al públic. Ofereix, en primer lloc, una detallada informació sobre com arribar al Castell, els seus horaris i els seus accessos. Altra novetat és el volum d'informació al que es pot accedir ja que, per exemple, es conta la seua història des del segle XVI i, després, es detalla el ardu procés de rehabilitació que es va dur a terme a l'any 2005 i que, arquitectònicament, va consistir en la consolidació de les estructures del monument, recuperant l'aspecte original en gran mesura d'elements com els teginats o el paviment ceràmic del sòl.

La plana compta també amb una galeria fotogràfica sobre el Castell així com sobre el centre històric d'Alaquàs i la ciutat en general. Aquesta informació es completa amb la possibilitat de descarregar les obres _Un passeig per la història del Castell-Palau d'Alaquàs (1880 - 1975)_ ò _Passejant pel Castell d'Alaquàs,_ llibres que s'endinsen d'una manera avançada en quant a història estricta el primer, i a testimonis de veïns i veïnes de la ciutat el segon.

De la mateixa manera, la nova plana web informa sobre les activitats que s'han realitzat al monument en la seua secció Notícies i informa d'exposicions i altres esdeveniments culturals a la secció Activitats, apropant als internautes la realitat d'aquest monument, antany de titularitat privada i que l'Ajuntament va recuperar i convertir en un centre vertebrador de la cultura i la vida social per a la gent d'Alaquàs i els seus visitants.

http://www.castell.alaquas.org